Sangvinikas
Sangvinikas (lot. sanguis – „kraujas“) – vienas iš keturių pagrindinių temperamento tipų. Šio tipo atstovams būdinga ekstraversija, stipri ir paslanki psichika, stiprus emocinis jaudrumas. Jie greitai ir lengvai prisitaiko prie naujos aplinkos, mėgsta bendrauti, dažnai geros nuotaikos. Taip pat sangvinikai yra staigių judesių, energingi, greitai kalbantys. Jų emocijos dažniausiai yra teigiamos, jos greitai kinta, jie gali greitai supykti, taip pat greitai ir nuliūsti. Jų jausmai beveik visada atsispindi mimikoje. Terminas „sangvinikas“, kaip ir likusieji 3 pagrindiniai temperamento tipai, pirmąkart aprašyti Hipokrato.